钦定古今图书集成/明伦汇编/氏族典/第038卷 > 《廖用贤尚友录》 > 江虨
## 钦定古今图书集成/明伦汇编/氏族典/第038卷 > 《廖用贤尚友录》 > 江虨

按《晋书江统传》：“统子虨，字思元，本州辟举秀才，平南
将军温峤以为参军，复为州别驾。辟司空郗鉴。掾除
长山令，鉴又请为司马，转黄门郎。车骑将军庾冰镇
江州，请为长史。冰薨，庾翼以为谘议参军，俄而复补
长史。翼薨，大将于瓒作难，虨讨平之。除尚书吏部郎，
仍迁御史中丞、侍中、吏部尚书。永和中，代桓景为护”
军将军，出补会稽内史，加右军将军，代王彪之为尚
书仆射。哀帝欲于殿庭立鸿祀，又欲躬自籍田，虨并
以为礼废日久，仪注不存，中兴以来所不行，谓宜停
之。为仆射积年，简文帝为相，每访政事，虨多所补益。
转护军将军，领国子祭酒。卒官。